# 4 mai 2022

**Festivalul Filmului European revine pe marile ecrane**

**În 2022, Festivalul Filmului European revine acolo unde îi este locul: în cinematografe. Festivalul se desfășoară în București și Timișoara, între 5-11 mai. Ediția cu numărul 26 propune un program generos, cu 31 de lungmetraje, dintre care 21 vor fi proiectate în premieră națională.** O parte dintre acestea vor fi însoțite de întâlniri și dezbateri cu cineaști, dar și de evenimente speciale care celebrează Ziua Europei, obiective și valori europene: pacea, solidaritatea, demnitatea umană, diversitatea și multiculturalitatea.

*„Eveniment tradițional de marcare a Zilei Europei, 9 mai, Festivalul Filmului European a devenit, în istoria sa de peste un sfert de veac, un adevărat reper pentru viața culturală românească. Important moment de diplomație culturală, Festivalul este un prilej de afirmare a țelurilor în care credem și pe care le apărăm împreună în Europa: libertatea, drepturile omului și democrația. Evenimentul nu ar fi posibil fără sprijinul Reprezentanței Comisiei Europene în România și al ambasadelor și institutelor culturale partenere în EUNIC România, prin a căror contribuție, selecția pregătită de ICR câștigă în varietate și calitate”,* a declarat Liviu Jicman, Președintele Institutului Cultural Român.

La București, 26.FFE se desfășoară în cinematografele Elvire Popesco și Cinemateca Eforie. Festivalul va debuta pe **5 mai, la Sala Auditorium a Muzeului Național de Artă al României** cu proiecția filmului *Rhino (Носоріг)*, realizat de regizorul ucrainean Oleg Sentsov, cineast-simbol al rezistenței naționale și apărător înarmat al Kievului asediat. Filmul a fost selecționat anul trecut în secțiunea Orizzonti la Festivalul de film de la Veneția și de atunci a fost prezent în multe festivaluri din întreaga lume.

26.FFE se va încheia, în oglindă, cu distopia aceluiași Oleg Sentsov – *Numere (Номери / Numbers)*, regizată de la distanță, în 2020, din spatele gratiilor, cu ajutorul colaboratorului său, Akhtem Seitablayev.

Ediția din Timișoara va fi marcată prin organizarea unui eveniment de gală pe 10 mai, la Cinema Victoria, proaspăt reabilitat, unde va avea loc proiecția filmului *Numbers* a regizorului Oleg Sentsov.

„*Dincolo de titlurile, unele dintre ele cât se poate de recente, care au atras atenția la Cannes, Berlin, Veneția, Locarno, Rotterdam sau Karlovy Vary, ceea ce face ca această ediție să fie unică este prezența Ucrainei printre țările reprezentate în festival, cu nu mai puțin de 7 producții. Nu lipsesc nici filmele-eveniment, semnate de nume mari ale cinematografiei mondiale precum Paolo Taviani, Christoffer Boe sau frații D’Innocenzo. De asemenea, reluăm tradiția ambasadorilor festivalului. Anul acestea, rolul îi revine regizoarei Monica Stan, prezentă în programul 26.FFE cu* Imaculat*, laureat cu 3 premii importante la Festivalul de film de la Veneția. În spotul festivalului, îi veți recunoaște pe Ada Condeescu, Irina Margareta Nistor și Tudor Giurgiu*”, a precizat Cătălin Olaru, directorul artistic al Festivalului Filmului European, ediția 2022.

**Programul complet al proiecțiilor este disponibil în anexă.**

**Spotul acestei ediții a FFE și alte detalii pot fi găsite aici:** [**www.ffe.ro**](http://www.ffe.ro)**.**

Biletele pentru filmele proiectate la cinematografe pot fi achiziționate de la casele de bilete ale acestora, sau online, de pe platforma [Eventbook](https://eventbook.ro/festival/festivalul-filmului-european).

\*\*\*

Festivalul Filmului European este organizat de Institutul Cultural Român, cu sprijinul Reprezentanței Comisiei Europene, sub egida EUNIC România, în parteneriat cu ambasadele, centrele și institutele culturale ale ţărilor europene.

Parteneri media: 4arte, aarc, Agerpres, Cărturești, Cinefan, Citatepedia, BookHUB, CineGhid, City Femme, Film Menu, Liternet, Metropotam, Munteanu, MovieNews, Orizonturi culturale italo-române, The Institute, Zile și nopți

**Contact**: Irena Isbășescu, tel. 0741-271.273, e-mail: contact@ffe.ro.

**ANEXĂ**: **Programul FFE în București: 5 – 11 mai**

**Joi, 5 mai**

**Gala de deschidere a 26.FFE**

Sala Auditorium – Muzeul Național de Artă al României

19:00 **Rhino / Носоріг** – r: Oleg Sentsov / Ucraina / 2021 / 101’

**Cinema Elvire Popesco**

20:00 **Domnul Jones / Obywatel Jones / Mr. Jones** – r: Agnieszka Holland / Polonia, Marea Britanie, Ucraina / 2019 / 119’

**Cinemateca Eforie**

20:00 **Ocupație sau eliberare / Второто освобождение / Occupation or Liberation** – r:Svetoslav Ovcharov / Bulgaria / 2021 / 60’ *(doc.)*

**VINERI 6 MAI**

**Cinema Elvire Popesco**

18:30 **Ultimii austrieci / Die letzten Österreicher / The last Austrians** – r: Lukas Pitscheider / Austria, Ucraina / 2020 / 85’ *(doc.)*

20:30 **Gustul foamei / Smagen af sult / A Taste of Hunger** –r: Christoffer Boe / Danemarca, Suedia / 2021 / 104’

**Cinemateca Eforie**

18:00 **Aalto** **/ Aalto: Architect of Emotions** – r: Virpi Suutari / Finlanda / 2020 / 103’ *(doc.)*

20:00 **Atlasul păsărilor / Atlas ptáků / Bird Atlas** – r: Olmo Omerzu / Cehia, Slovenia, Slovacia / 2021/ 92’

**SÂMBĂTĂ 7 MAI**

**Cinema Elvire Popesco**

16:00 **Stop-Zemlia\* / Стоп-Земля** –r: Kateryna Gornostai / Ucraina / 2021 / 122’ *(Q&A)*

19:00 **Despre frații noștri răniți / De nos frères blessés / Faithful** – r: Hélier Cisterne / Franţa, Belgia / 2021 / 95’

21:00 **Spiritul sacru / Espíritu sagrado / The Sacred Spirit** – r: Chema García Ibarra / Spania, Franța, Turcia / 2021 / 97’

**Cinemateca Eforie**

13:45 **Eftihia** – Angelos Frantzis / Grecia / 2019 / 123’

16:00 **Problema de a fi viu / The Trouble with Being Born** – r: Sandra Wollner / Austria, Germania / 2020 / 94’

18:00 **America Latină / America Latina** – r: Damiano & Fabio D'Innocenzo / Italia, Franța / 2021 / 90’

20:00 **Broadway** – r:Christos Massalas / Grecia, Franța, România / 2022 / 97’

**DUMINICĂ 8 MAI**

**Cinema Elvire Popesco**

16:00 **Haita noastră / Külön falka / Wild roots** – r: Kis Hajni / Ungaria / 2021 / 98’

18:30 **Cocon / Kokon / Cocoon** – r:Leonie Krippendorff/ Germania / 2020 / 99’

20:30 **Leonora addio** – r: Paolo Taviani / Italia / 2022 / 90’

**Cinemateca Eforie**

15:30 **Sonata** – r: Bartosz Blaschke / Polonia / 2021 / 118’

17:45 **Mi se rupe / Rien à foutre / Zero fucks given –** r: Emmanuel Marre, Julie Lecoustre / Belgia, Franța / 2021 / 110’

20:00 **Pământul fiilor / La terra dei figli / The Land of the Sons** – r:Claudio Cupellini / Italia, Franța / 2021 / 120’

**LUNI 9 MAI**

**Cinema Elvire Popesco**

18:00 **În orice clipă / Ensilumi / Any Day Now –** r: Hamy Ramezan / Finlanda / 2020 / 82’

20:00 **Imaculat\* / Immaculate** – r: Monica Stan, George Chiper-Lillemark / România / 2021 / 114’ *(Q&A)*

**Cinemateca Eforie**

18:00 **Nanu Tudor / My Uncle Tudor** – r: Olga Lucovnicova / Belgia, Portugalia, Ungaria, Moldova / 2019 / 21’ *(doc.)*

 **Grădina Sovietică / The Soviet Garden –** r: Dragoș Turea / România / 2019 / 76’ *(doc.)*

20:00 **Raportul de la Auschwitz / Správa / The Auschwitz Report** – r: Peter Bebjak / Slovacia, Cehia, Polonia, Germania / 2021 / 96’

**MARȚI 10 MAI**

**Cinema Elvire Popesco**

18:30 **Sabaya** – r:Hogir Hirori / Suedia / 2021 / 91’ *(doc.)*

20:30 **În adâncul pădurii\*** **/ Le coeur noir des forets / Dark Heart of the Forest** –r: Serge Mirzabekiantz / Belgia, Franța / 2021 / 104’ *(Q&A)*

**Cinemateca Eforie**

18:30 **Războaie interioare / Inner Wars** – r: Masha Kondakova / Ucraina, Franța / 2020 / 68’ *(doc.)*

20:00 **Adăpostul / Foscadh / Shelter** – r: Seán Breathnach / Irlanda / 2021 / 93’

**MIERCURI 11 MAI**

**Cinema Elvire Popesco**

18:30 **Grămezi de moloz / Terykony / Boney Piles** – r: Taras Tomenko / Ucraina / 2022 / 80’ *(doc.)*

20:30 **Partenonul** / Partenonas / Parthenon – r: Mantas Kvedaravicius / Lituania, Ucraina, Franța / 2019 / 119’

**Cinemateca Eforie**

18:00 **Doar o dată / Solo una vez / Just One Time** – r: Guillermo Ríos Bordón / Spania / 2021 / 80’

20:00 **Numere** **/ Номери / Numbers** – r: Oleg Sentsov / Ucraina, Polonia, Cehia, Franța / 2020 / 104’

\*Proiecție în prezența invitaților speciali (Q&A)